Marxa nòrdica.- Curs d'iniciació a la marxa nòrdica (posposat)
2026-03-07
Curs d’iniciació a la marxa nòrdica.
Curs de 8 hores (de 9 a 13 h, pauses per esmorzar i dinar, i de 14 a 18h)
Lloc: Bosc de Can Deu
Preus: Soci/a 42€ – Soci@web i no soci/a 53€
Inscripcions a partir del 2 de febrer.
Si, a causa de les restriccions per la pesta porcina africana, el curs no es pogués dur a terme al Bosc de Can Deu, es realitzaria al Parc de Catalunya.

Esquí de muntanya.- Nocturna a sopar al Niu de l'Àliga, Masella
2026-03-07
Itinerari de pujada dependrá de les condicions de neu. La baixada es fará despres de sopar aprofitant que els maquinistes de les retracks estant sopant. Baixada per pistes a determinar. Posibles baixades: Tosa, Fustes, Cova, Enamorats o bé Coma Pregona, Cova, Enamorats. Buscarem les pistes plaxades per les retracks per disfrutar-ho mes.

Natura.- El secret de les fonts perpètues
2026-03-07
Ruta per un entorn típicament mediterrani, però no per això menys espectacular i bonic. Des de Santa Perpètua de Gaià, petit llogarret medieval perdut entre turons i torrents, damunt l’engorjat del riu Gaià, ens endinsarem a la vall de Sant Magí, un indret eremític envoltat per la serra de Brufaganya, on enmig de la duresa de l’entorn destaquen vivament les fonts de Sant Magí, d’aigua abundosa i molt preada pels tarragonins. Amb el guiatge d’Àngel Bistué, biòleg i guia de l’associació Flora Catalana.
Durada: Tot el dia
Transport: Autocar
Dificultat: Mitjana

Les dones fem camí, caminada 8M
2026-03-08
Aquesta 3a edició de Les Dones Fem Camí està marcada per les restriccions de la pesta porcina, fet que no ens permet anar pel Rodal de la nostra ciutat. És per això que aquest any ens sumem a la iniciativa de la Vocalia de Dona i Muntanya de la FEMECV, Cims per la Igualtat. Caminarem cap al cim del Tagamanent, des d’Aiguafreda, per reivindicar que el 8M, i cada dia, les dones fem camí.
Distància: 12km >> Desnivell +/-665m
Obert a tothom amb inscripció prèvia.
Preu: Grautït per aquelles persones federades. Qui no tingui la federació, cal tramitar l’assegurança temporal de dia.

Persones federades: Gratuït.
Persones no federades: 3,5€.

Dos punts de trobada:

Sabadell: Aparcament davant del Club de Tennis Sabadell a les 7:30h.
Aiguafreda: Oficina de turisme a les 8:15h.

Transport: Cotxes particulars. Es farà un grup de whatsapp per organitzar cotxes.
INSCRIURE’M ARA

Esquí de muntanya.- Puigpedrós
2026-03-08
Lloc de sortida: Carretera de Meranges al Refugi de Malniu, on permeti la neu (normalment cota 1.870m)
Hora: 08.00
Desnivell: 1.100m
Dificultat: ME – S2
Inscripcions fins el 6 de març

Caminades saludables +60 matinal.- Vall del Llobregat: del Burés a Monistrol de Montserrat
2026-03-10
Bages
Continuem resseguint la Vall del Llobregat. Sortirem de la colònia tèxtil del Burés, pujarem fins a l’ermita de Sant Antolí i acabarem a Monistrol de Montserrat.
Distància: 7 km >> Desnivell: 175 m

Xerrades obertes sobre temes de muntanya.- Vall de Núria
2026-03-10
Cicle del 1r trimestre de 2026
Vall de Núria amb la Ruth Bober, Relacions públiques de Vall de Núria i David Codony, Responsable d’esdeveniments.
Tots i totes coneixem la vall de Núria des del punt de vista excursionista; hi hem estat moltes vegades trescant pels seus cims, carenes i valls, però a Núria hi ha quelcom més que coneixerem en el decurs de la xerrada, com la historia de la vall, del santuari, del cremallera així com la seva relació amb l’excursionisme, la redacció del Estatut de Núria i els plans de futur.
A les 19h per ZOOM.
Cal inscripció prèvia si es vol rebre per correu electrònic l’enllaç de totes les sessions programades del cicle del 1r trimestre 2026 (s’envia el dilluns previ a cada sessió.)
Enllaç de connexió per aquesta sessió:
Tema: Xerrades de muntanya
Hora: 10 mar 2026 07:00 p. m.
Únase a la reunión de Zoom
https://us06web.zoom.us/j/87419426489?pwd=[REDACTED]
ID de reunión: 874 1942 6489
Código de acceso: [REDACTED]

Foto.- Xerrada: Fotografia de carrer, dues visions a càrrec de Miquel Traveria. Presentació de l’obra fotogràfica de dos fotògrafs actuals.
2026-03-10
A les 19h, obert a tothom.

Natura.- Natura entre setmana
2026-03-11
Rutes per a gaudir de la natura, sense presses, als millors miradors vers el Parc Natural de Sant Llorenç del Munt. Recorregut per la Torrota de la Roca, testimoni del potent sistema defensiu feudal de la vall d’Horta, i el molí de l’Agell, antic molí fariner en un paratge engorjat, a la confluència del Ripoll amb la riera de Mascarell.
Durada: Matinal
Transport: Transport públic
Dificultat: Mitjana

Vídeo.- Cicle força Itàlia. 4a sessió
2026-03-11
CICLE FORÇA ITÀLIA: Documentals de viatges i muntanya de socis de la UES
VOLCANS DE LA MEDITERRÀNIA ( 2018) 20 min.
Àngel Artigas
COMACCIO i BOLONYA (2023) 12 min.
Josep Rota
UNA VOLTA PER LA TOSCANA (2024) 25 min.
Núria Casas i Xavier Cabeza
LA PULLA, DE LA TERRA AL MAR (2025) 24 min.
Josep Rota

A les 19 h a la sala d’actes. Gratuït.

Caminades Slow
2026-03-12, 2026-03-19
Iniciativa amb l’objectiu de crear l’hàbit de caminar, fomentar l’activitat física a l’aire lliure i fer xarxa amb altres persones amb els mateixos interessos.
Les caminades slow estan obertes a qualsevol persona que vulgui caminar a ritme suau, amb recorreguts d’entre 6 i 7 km per entorns naturals (i també urbans), per camins sense dificultat, majoritàriament plans, però amb alguna pujada i baixada.
Els recorreguts principals d’aquestes caminades són pel Rodal de Sabadell, però, mentre duren les restriccions de la PPA, es duran a terme des de la UES cap als diversos parcs de la ciutat.
Es surt a les 9:30h els dijous, amb una durada d’entre 2 h i 3 h.
Les sortides són gratuïtes i obertes a tothom que pugui caminar 6 o 7 km a ritme suau. Per participar-hi cal fer la inscripció a través de la nostra web, amb una única inscripció vàlida per a totes les sortides. Un cop inscrits, entrareu dins del canal (grup unidireccional) de WhatsApp, per on es comunicarà el lloc i l’hora de trobada de cada dijous, així com qualsevol canvi o anul·lació. Estar inscrit implica acceptar estar dins del canal de WhatsApp.
Cal portar roba i calçat adequats, motxilla petita amb aigua, ganyips o similar.

Muntanya.- Reunió informativa Tour i ascensió al Nouvielles
2026-03-12
Hora i lloc de la reunió informativa: 19h a la sala d’actes.
Dates del Tour: 4 etapes del 30 d’agost al 3 de setembre.

Divendres culturals.- Les llengües de Miquel Martí i Pol (recital)
2026-03-13
En motiu del Dia Mundial de la Poesia, que se celebra el 21 de març
Miquel Martí i Pol és un dels poetes contemporanis més llegits en llengua catalana. L’autor de Roda de Ter també va conrear, però, altres gèneres literaris i, en una faceta menys coneguda, va ser traductor d’un bon grapat de llibres. Alhora, compta amb una gran projecció internacional, atès que la seva obra ha estat traduïda a una quinzena de llengües d’arreu del món.
Amb aquest espectacle, a dues veus, repassem la seva faceta com a traductor i com a autor traduït, i ho fem recitant alguns dels seus poemes en català i en diverses de les
llengües a què ha estat traduït, tot plegat d’una manera interactiva amb el públic, amb els quals volem respondre una pregunta: era Miquel Martí i Pol un llenguaferit?
A càrrec de Jessica Neuquelman i David Vila i Ros.
A les 19 h a la sala d’actes. Taquilla inversa.
Durada: 60 min
Jessica Neuquelman (Dunkerque, 1983). Soc una francesa del nord que vaig deixar les gèlides terres nadiues per satisfer la meva curiositat lingüística en contrades catalanes. Llicenciada en Filologia Hispànica, vaig descobrir el català gràcies als cursos del Consorci per a la Normalització Lingüística de Sabadell i a la sèrie Ventdelplà.
David Vila i Ros (Sabadell, 1977). Soc escriptor i professor i he publicat llibres de narrativa, de poesia i de divulgació lingüística. He estat membre actiu de diverses
entitats de foment del català, com la CAL, la Fundació Reeixida, Tallers per la Llengua o Òmnium Cultura.
Junts som els Llenguaferits i anem amunt i avall buscant curiositats lingüístiques i reivindicant el català.

Muntanya.- Engorgs de Meranges amb raquetes de neu
2026-03-14
Proposem caminar amb raquetes de neu per la Cerdanya i visitar el circ d’Engorgs. Està situat al nord de la comarca, al límit amb la frontera francesa, a la falda del Puigpedrós, dins del terme municipal de Meranges.
Distància 12’5 km >> Desnivell 850 >> Temps aprox. 5 hores >> Dificultat moderada
Material: Raquetes, polaines, bastons amb roseta, piolet, grampons i roba d’abric. Esmorzar i dinar, aigua.
Sortida amb cotxes particulars a les 06 hores al Parc Catalunya
Reunió prèvia dijous dia 12 de març a les 19 h, a la UES

Senders.- Romànic del Bages: Rajadell
2026-03-14
Itinerari: Rajadell-Solella del Dalmau-Tomba del Grau de Fals-Sta.Mªdel Grau-Torre de Fals-La Massana-Pla de Manresans-Fals-Rajadell
Amb visita guiada a Torre de Fals.
Distància: 14,26 km >> Desnivell: +301/-297 m >> Dificultat: moderada

Esquí de muntanya.- Puig de Nou Creus i Vall de Carança
2026-03-15
Distància: 17,5km >> Desnivell: +/- 1529m >> Durada: 6,5 aprox.
Possibilitat de fer sortida dissabte 14 març depenent de la meteorologia.
LLoc sortida: Estació del cremallera de Núria a Queralbs

Hora: 7:15h al parking estació per agafar el cremallera que va a Núria a les 7:46h

Sortida de Sabadell amb cotxes particulars.

Concert per la Pau amb La Carena
2026-03-15
CONCERT PER LA PAU

CORAL LA CARENA DE LA UES. Direcció: Marc Alguersuari
CORAL RESSÓ. Direcció: Miquel Garcia
Parroquia de la Santíssima Trinitat
Diumenge 15 de març a les 18:30 h
Taquilla inversa

Marxa Nòrdica.- L'Estany de Banyoles i Bosc de les Estunes
2026-03-16
Sortida circular: Al voltant de l’ estany de Banyoles i Bosc de les Estunes .
Parc neolitic de la Draga , Caseta de fusta, Moll ,Mirador de la Cuaranya, Visita a l’ Esglèsia de St Maria de Porqueres , Estanyols ( varis) i visita al Bosc de les Estunes «fades», passejades al voltant de l’ Estany i Parc de la Draga.
Distància: 10km >> Desnivell: +/-7m. >> Temps efectiu: 4h
Cal portar:

Bastons amb tacs.
Roba d’abric.
Esmorzar i dinar, aigua.

Lloc de trobada: 7:30h, a la Plaça de les Dones del Tèxtil.
Transport: Autocar

Foto.- Xerrada: Com adreçar les fotografies a càrrec de Txema Lacunza. Com utilitzar les eines d’edició fotogràfica per millorar les nostres imatges.
2026-03-17

Cafès Científics.- L'organització del sistema sanitari públic i privat
2026-03-17
A càrrec de Josep Farrés, exgestor del sistema sanitari i expert en Salut Pública
Dret a la salut o dret a l’assistència sanitària? Quan i quant paguem per l’assistència sanitària. Algunes referències per transitar pel sistema sanitari.
Organitza: Filial del Vallès Occidental de l’Acadèmia de Ciències Mèdiques.
A les 19h, sala d’actes. Gratuït.

Les excursions del dimecres.- La fageda d'en Jordà, el castell de Colltort i Santa Pau
2026-03-18
Excursió a la zona volcànica de la Garrotxa, passant per la fageda d’en Jordà, pujant al castell de Colltort i acabant a la vila medieval de Santa Pau.
Distància: 13 km >> Distància: +400/-500 m
Sortida a les 7:30 h des de l’Hotel Sabadell.
Sortida en autocar de tot el dia. Cal portar esmorzar i dinar.

Natura.- La Matagalls – Montserrat poc a poc, xerrada introducció
2026-03-19
Cada etapa d’aquest cicle va precedida d’una xerrada preparatòria a càrrec d’un expert de la zona. La d’aquesta 4a etapa anirà a càrrec d’Amàlia Bosch i Datzira, escriptora i geògrafa, autora de “Gallifa. Abans i ara” i “Persones de Gallifa”, entre altres llibres.
19:30h, sala d’actes

Espeleo.- Espeleo al Massís dels Ports: avenc dels Mamelons i avenc de Salany
2026-03-21
Desnivell i recorregut (de l’avenc): -167m i 700m r (aprox).
Els assistents han de comptar, com a mínim, amb el nivell 1 d’espeleologia assolit (per progressar de manera autònoma) i experiència en progressió vertical en cavitats.

Marxa nòrdica.- Cardedeu i l'ermita de Sant Hilari
2026-03-21
Recorregut circular pels voltants de Cardedeu. Principalment anirem per pista, apta i còmoda per la pràctica marxa nòrdica, i que es combina amb trams més boscos. A uns 4 km de l’inici, farem una aturada a l’ermita de Sant Hilari per esmorzar i gaudir de les vistes.
Sortida apta per a tothom.
Distància: 10, 80 km >> Desnivell: +/- 244 m
Cal portar: Bastons amb tacs, roba adequada amb capes, esmorzar i aigua
Transport en cotxes particulars.
Punts de trobada:
Opció 1. A les 8 del matí a la Plaça de les Dones del Tèxtil (indicar a l’hora de fer inscripció si no es disposa de cotxe).
Opció 2. A les 8.45 h al punt de sortida. Els instructors de la secció de marxa nòrdica us indicaran la ubicació.
Socis/es: 6€ >> Soci@web i no socis: 12€
En cas de no estar federat/ada cal tramitar una assegurança temporal de dia,

Esquí de muntanya.- Posets per Viadós
2026-03-21 - 2026-03-22

Esquí de muntanya.- Petit Peric, Mortiers i Vall de Galba
2026-03-21 - 2026-03-22

Orientació.- Rogaine del Vallès. Anul·lada
2026-03-22
Per les restriccions de la PPA.

Natura.- La Matagalls Montserrat a poc a poc, etapa 4
2026-03-22
ELS CINGLES DE GALLIFA. En aquesta quarta etapa anirem del pont de les Ferreries (al riu Tenes) fins a Sant Llorenç Savall, passant per l’espai natural de Gallifa, sota els cingles de Sant Sadurní.
Durada: Tot el dia
Transport: Autocar
Dificultat: Mitjana

Caminades saludables +60, tot el dia.- Camins de Ronda: Sitges – Vilanova
2026-03-24
Garraf
Tornem a caminar arran de mar seguint un dels trams més bonics del Camí de Ronda del Garraf. Es tracta d’un tram molt atractiu, veritat i senzill amb bones vistes sobre el mar.
Distància: 9 km >> Desnivell: +/- 50 m
